Samkvæmt venju hafa nemendur og starfsmenn KBS tekið sér frí frá hefðbundinni kennslu vikuna fyrir Uppskeru - og þakkarhátíð og vinna saman að ákveðnu þema . Settar eru upp vinnustöðvar og fara nemendur á milli og vinna að ákveðnum verkefnum . Í ár er unnið með örnefni og þjóðsögur úr Fljótshverfi og Austur - Síðu og verður afrakstur vinnunar sýnd á opnu húsi sem verður föstudaginn 8. nóv. n.k. milli kl. 10 - 12 . Hvetjum við alla foreldra , ömmur og afa , systkin og alla þá íbúa sem geta að koma og skoða vinnu nemenda . Veitingar í boði fyrir gesti og gangandi .